Če računalnik med namestitvijo tiskalniškega gonilnika ne prepozna tiskalnika, poskusite težavo rešiti s predlogi v tem poglavju.
1. Ali je tiskalnik vklopljen?
2. Ali je tiskalnik pravilno priključen na računalnik?

## 1. Ali je tiskalnik vklopljen?

Prepričajte se, da je tiskalnik vklopljen.
Prepričajte se, da je napajalni kabel čvrsto priključen v električno vtičnico.
Električno napajanje preverite tako, da v vtičnico priključite napajalni kabel kakšne druge električne naprave in napravo vklopite. Če se ta druga električna naprava vklopi, lahko sklepate, da je tiskalnik v okvari.

### Če je tiskalnik izklopljen:

Vklopite tiskalnik in kliknite gumb Nazaj.

### Če je tiskalnik vklopljen:

Nadaljujte z naslednjim korakom.

## 2. Ali je tiskalnik pravilno priključen na računalnik?

Prepričajte se, da je kabel USB čvrsto pritrjen na tiskalnik in računalnik ter preverite, ali je kabel morda poškodovan ali naguban.
Če je tiskalnik med namestitvijo tiskalniškega gonilnika priključen na tiskalniško stikalo ali medpomnilnik, ga računalnik ne bo zaznal. V tem primeru tiskalnik s kablom USB priključite neposredno na računalnik.
Če je tiskalnik priključen na računalnik prek zvezdišča USB, ga morate priključiti na tisto zvezdišče, ki je priključeno neposredno na računalnik. Če računalnik še zmeraj ne zazna tiskalnika, ga priključite neposredno, brez zvezdišča USB.
Če je tiskalnik priključen na računalnik prek zvezdišča USB, poskrbite, da bo računalnik zaznal zvezdišče.

### Če tiskalnik ni pravilno priključen na računalnik, ga najprej pravilno priključite, nato pa kliknite gumb Nazaj.