Ako prilikom instalacije upravljačkog programa štampač ne bude prepoznat, pokušajte rešenja koja se nude u ovom odeljku.
1. Da li je štampač uključen?
2. Da li su računar i štampač pravilno povezani?

## 1. Da li je štampač uključen?

Uverite se da je štampač uključen.
Uverite se da je kabl za napajanje bezbedno priključen na električnu utičnicu.
Ispitajte napajanje tako što ćete kabl za napajanje nekog drugog električnog uređaja priključiti na električnu utičnicu i uključite taj uređaj. Ako taj drugi električni uređaj primi napajanje, može se smatrati da je štampač neispravan.

### Ako je štampač isključen:

Uključite štampač i zatim kliknite na dugme Nazad.

### Ako je štampač uključen:

Produžite do sledećeg koraka.

## 2. Da li su računar i štampač pravilno povezani?

Proverite da li je USB kabl bezbedno priključen na štampač i računar i uverite se da USB kabl nije oštećen ili presavijen.
Prepoznavanje štampača prilikom instalacije upravljačkog programa neće biti moguće ako je štampač priključen na prekidač štampača ili bafer štampača. Ako se radi o takvom slučaju, pokušajte da priključite štampač direktno na računar pomoću USB kabla.
Ako štampač priključujete na računar pomoću USB haba, priključite ga na hab koji je najbliži računaru. Ako računar i dalje ne prepoznaje upravljački program štampača, pokušajte da priključite štampač direktno na računar bez USB haba.
Ako štampač priključujete na računar pomoću USB haba, uverite se da računar prepoznaje USB hab.

### Ako računar i štampač nisu pravilno povezani, povežite ih pravilno i zatim kliknite na dugme Nazad.